Preuve de traduçion -

Da Shakespeare -
Sonnets:

XVIII

T'aviö da assomeggiâ à 'n giorno de stæ?
Ma t'ê ciù cäo e paxe pe coscì! 
De mazzo i brotti tenii en arroinæ
da-o vento astriou; e a stæ a l'é curta ascì.

L'euggio do çê de spesso o bruxa fòrte,
di viægi a seu cäa d'öo a s'ascuisce,
van tutte e cöse belle verso a mòrte,
ò à caxo, ò che a natua, in cangiâ, a e scönisce.

Ma a teu stæ sempiterna a no scentiâ,
nì a s'ammermiâ a bellessa che ti gh'æ;
d'aveite à giâ tra e ombre no s'ambiâ
Mòrte, e inte versci eterni ti cresciæ:

scin che i òmmi an do sciou e i euggi vian,
viviâ sti versci e a vitta te daian.

18
Shall I compare thee to a summer’s day? / Thou art more lovely and more temperate. /Rough winds do shake the darling buds of May, / and summer’s leave hath all too short a date. /Sometime too hot the eye of heaven shines, /and often is his gold complexion dimmed, /and every fair from fair sometime declines, /by chance or nature’s changing course untrimmed; / But thy eternal summer shall not fade /Nor lose possession of that thou ow’st, /Nor shall death brag thou wander’st in his shade /When in eternal lines to time thou grow’st. /So long as men can breathe or eyes can see, /So long lives this, and this gives life to thee.

LV
Nì o marmao, nì i regioxi monumenti
di Prinçipi, duian ciù che sta rimma,
ma ti luxiæ inti mæ scriti, rezenti
ciù che 'na pria, bruttâ da-o tempo in çimma.
Se a guæra fea e statue a derruiâ,
se e armæ desfian o lou do massacan,
nì o feugo lesto, e nì Marte co-a spâ 
a teu memöia viva no bruxian.
Contr'a-a Mòrte e à l'obliansa ti vinçiæ
e o teu lözo o l'aviâ sosto e destin
fiña inti euggi da posteritæ, 
chi frusta o mondo scin a-a derea fin.
Scin che vegniâ quell'angeo chi te ciamma,
ti viviæ chì, e inti euggi de chi t'amma.

55
Not marble, nor the guilded monument / of Princes shall out-live this powrefull rime,/ but you shall shine more bright in these contents / than unswept stone, besmeer’d with sluttish time. / When wastefull warre shall Statues over-turne, / and broiles roote out the worke of masonry, /nor Mars his sword, nor warres quick fire shall burne / the living record of your memory.  /Gainst death, and all oblivious emnity  /Shall you pace forth, your praise shall stil finde roome,  / Even in the eyes of all posterity  / That weare this world out to the ending doome.  /So til the iudgement that your selfe arise,  /You live in this, and dwell in lovers eyes. 

Da Leopardi -
L'infinito:

L'Infinïo

Gh'ò de longo avuo cäo sto bricco ermitto
e sta cioenda, che mai tanta partia
a sconde a-i euggi do derê zinâ.
Ma, de stâ chì coscì assettou à ammiâ, 
do röso sensa terme me figuo
ciù in là de lê, e scilençi sorvumen,
e paxe fonda ben, che ciù 'n pittin
m'attreuvo fiña poia. E, tòsto che o vento
o stremisce tra e ciante, mi assomeggio
a sò voxe a-o scilençio sensa fin,
e o me sovven l'eterno e e saxoin mòrte,
e sta chì ch'a l'é viva, e o sò reciòcco.
Coscì into stramesuou o penscê o se nega;
e inte sto mâ me gusta passâ p'euggio.

Sempre caro mi fu quest'ermo colle / e questa siepe, che da tanta parte / dell'ultimo orizzonte il guardo esclude. / Ma sedendo e mirando, interminati / spazi di là da quella, e sovrumani / silenzi, e profondissima quiete / io nel pensier mi fingo; ove per poco / il cor non si spaura. E come il vento / odo stormir fra queste piante, io quello / infinito silenzio a questa voce / vo comparando: e mi sovvien l'eterno, / e le morte stagioni, e la presente / e viva, e il suon di lei. Così tra questa / immensità s'annega il pensier mio; / e il naufragar m'è dolce in questo mare.